Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: végelszámolásról szóló 1991. évi XLIX. törvény (a továbbiakban: Cstv.) 3. §-a (1) bekezdésének a) pontja helyébe
Paragraph Index: 1211

52. § (1) A Cstv. 38. §-ának (1) bekezdése helyébe a következõ rendelkezés lép: „(1) Az adós ellen a felszámolás kezdõ idõpontjában folyamatban lévõ — a felszámolás körébe tartozó vagyonnal kapcsolatos — végrehajtási eljárásokat a végrehajtást foganatosító bíróságnak (hatóságnak) haladéktalanul meg kell szüntetni, a lefoglalt vagyontárgyakat és a befolyt, a végrehajtás költségeinek levonása után fennmaradó, de még ki nem fizetett pénzeszközöket a kijelölt felszámolónak kell átadni. Az adós ingatlanán fennálló végrehajtási jog a felszámolás kezdõ idõpontjában megszûnik. A felszámoló a végrehajtói díjjegyzékben foglalt díjfelszámítás ellen külön jogszabály rendelkezései szerint végrehajtási kifogást terjeszthet elõ. A bíróság a felszámolást elrendelõ jogerõs végzést megküldi a végrehajtást elrendelõ, vagy — ha azt ismeri — közvetlenül a foganatosító bíróságnak (hatóságnak); a végrehajtást elrendelõ bíróság (hatóság) a felszámolás elrendelésérõl haladéktalanul tájékoztatja a végrehajtást foganatosító bíróságot (hatóságot).”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes